Fædrelandsvennen

Fædrelandsvennen (også kalt Fevennen) er en dagsavis i Kristiansand som blir utgitt av Polaris Media. Avisen ble grunnlagt i 1875 og regnes som den største regionavisen på Sørlandet. Den utkommer både på papir og digitalt.

 Grunnleggelse 
Fædrelandsvennen ble grunnlagt i Kristiansand i 1875 av boktrykkerne Petrus Emilius Johansen og Ole Christian Tangen. Avisen ønsket å være et rimelig alternativ til Kristianssands Stiftavis og var politisk orientert mot venstre. Stiftsavisen utga sitt siste nummer 29. februar 1896. Fire-fem år deretter overtok Fædrelandsvennen denne avisen.

Avisen fikk vekst under redaktørene August Abrahamsen (1876–1886) og Anders Grindland. Han ble den første redaktør på heltid. I denne perioden ble avisen den dominerende på Sørlandet.

 Politisk orientering 
Allerede i 1870-årene plasserte avisa seg politisk innen venstre-bevegelsen. Den var pådriver for unionsoppløsningen i 1905 og markerte seg mot brennevinsforbudet i 1920-årene. Under redaktør Thomas Torsvik (1908–1928) befestet den sin posisjon som regionalavis.

I mellomkrigstiden ble avisen borgerlig orientert. Den advarte mot diktaturstatenes opprustning i årene før andre verdenskrig, og publiserte en spesialutgave om invasjonen 9. april 1940. Avisen ble deretter underlagt sensur og fra 1943 ledet av en NS-utnevnt redaktør. Normal drift ble gjenopptatt i 1945.

Avisen støttet arbeidet for norsk medlemskap i EF i 1972, og støttet også partiet Venstre. Da Venstre ble delt i 1972, fortsatte Fædrelandsvennen som uavhengig sosialliberal.

 Avishuset på Torvet i Kristiansand 
Avisens lokaler på Torvet i Kristiansand ble ødelagt av bybrannen i 1892 og igjen i bombeattentatet mot avisen i 1972. Angrepet som ble utført av en typograflærling, ødela store deler av arkivet.

I 1973 flyttet virksomheten til bydelen Fiskåtangen. Fra 2016 fikk avisens redaksjon og administrasjon igjen tilhold på Torvet i Kristiansand. 

Fædrelandsvennen gikk over til tabloidformat i 2006 og innførte betalingsmur på nett i 2012. Fram til 2019 var avisen en del av Schibsted-konsernet, før den ble overtatt av Polaris Media Sør.

Avisens fotoarkiv oppbevares på Kuben i Arendal. 

 Redaktører 
 Halvor Bagge 1875–1876
 August Abrahamson 1876–1886
 Andres Grindland 1886–1911
 Tomas Torsvik d.e 1911–1928
 Anton Beinset 1928–1932
 Robert Knudsen 1932–1934
 Anton Laurin 1934–1938
 Nils Urdal 1938–1941 og 1945–1946
 Magne Torsvik (1941–1943)
 Johan H. Grim (innsatt av okkupasjonsmaktene) 1943–1945
 Johannes Seland 1946–1979
 Jens Vetland og Egil Remi-Jensen 1979–1995
 Finn Holmer-Hoven 1995–2007
 Hans-Christian Vadseth 2007–2010
 Eivind Ljøstad 2010–

 Utmerkelser 

 2024: Årets Mediehus,  Mediebedriftenes landsforening.

 2019: European Newspaper of the Year i lokalavis-kategorien.
 2019: NONA-prisen for digital journalistikk i kategorien liten redaksjon for «Byen vår».
 2015: Schibsteds journalistpris for «Best Innovative Entry» (Sørlandsporten).
 1972: Narvesenprisen.

 Opplag 
Bekreftede netto opplagstall fra Mediebedriftenes Landsforening: 
 2000: 
 2001: 
 2002: 
 2003: 
 2004: 
 2005: 
 2006: 
 2007: 
 2008: 
 2009: 
 2010: 
 2011: 
 2012: 
 2013: 
 2014: 
 2015: 
 2016: 
 2017: 
 2020: 
 2023:  Utviklingen i nettoopplag fra år 2000, papir- og digitalutgaver samlet.

 Referanser 

 Eksterne lenker 


  Finn Holmer-Hoven intervjuet i Magasinet


Kategori:Kultur i Kristiansand
Kategori:Aviser etablert i 1875
Kategori:1875 i Norge
Kategori:Aviser i Agder
Kategori:Aviser i Kristiansand